<classify> TEHRAN, IRAN WAZIRI wa Mamboya Nje wa Iran, Mohammad Javad Zarif, aliyeongoza mazungumzo ya kufikiwa kwamakubaliano ya nyuklia ya mwaka 2015 kati ya Iran na mataifa mengine matanoyenye nguvu duniani, amejiuzulu ghafla. Zarif ametangazakujiuzulu na kuliomba radhi taifa kwa kuchukua hatua hiyo ghafla. Zarif aliandikataarifa ya kujiuzulu kupitia ukurasa wake wa twitter juzi usiku. Shirika la Habarila DPA limearifu kwamba pamoja na Rais Hassan Rouhanimapema jana kuthibitisha kujiuzulu kwa Zarif, hatakubaliana na ombi hilo. Miito imeongezekakwa Rais Rouhani kutoka kwa wabunge wa Iran na wenye ushawishi mkubwa yakulikataa ombi hilo la Zarif. Taarifailiyoandikwa kwenye ukurasa rasmi wa Instagram wa ofisi ya rais imesema kuwaZarif hatakuwa peke yake, Serikali itamuunga mkono Zarif ameitumikiawizara hiyo tangu Agosti 2013, na katika kipindi hicho amekuwa akikabiliwa nashinikizo la mara kwa mara kutoka kwa wanasiasa wenye mrengo mkali wanaoipingasera yake ya kuelegeza misimamo ya kiuhusiano na mataifa ya Magharibi. Sababu yakujiuzulu kwake imeibua mjadala mzito kwenye majukwaa ya kijamii, huku baadhiwakidai amechoshwa na ukosoaji kutoka kwa wenye misimamo mikali, kuhusu mkatabahuo wa nyuklia pamoja na sera yake hiyo kuelekea mataifa ya magharibi. Aidha wenginewanadai ameghadhibishwa na namna alivyowekwa pembeni katika mkutano na Rais waSyria, Bashar al-Assad juzi. Kwa ujumlawanakubaliana kwamba kujiuzulu kwake huenda kukamaanisha kumalizika kwa harakakwa makubalino hayo ya nyuklia yaliyowezesha Iran kuondolewa vikwazo, ambayohata hivyo tayari yalikumbwa na pigo baada ya Marekani kujiondoa mwaka jana. Wachambuzi waliopoTehran wanaamini Iran haitaweza kuziba pengo la Zarif na mtu mwenye misimamo,haiba na uzoefu kama wake, si naibu wake Abbas Araghchi au Ali-Akbar Salehi,ambaye ni mkuu wa shirika la nyuklia la Iran.  <topic>: KIMATAIFA 